Η επίδραση ενός προγράμματος προπόνησης ιδιοδεκτικότητας στη στατική ισορροπία ατόμων με νοητική αναπηρία
Creators: name: Ράλλης, Κωνσταντίνος Γεωργίου
Publisher: name: Aristotle University of Thessaloniki
Year: 2019
Subjects: Νοητική Αναπηρία
Ιδιοδεκτικότητα
Στατική Ισορροπία
Intellectual Disability
Proprioception
Static Balance

description: Ο σκοπός της παρούσας έρευνας ήταν η διερεύνηση της επίδρασης ενός προγράμματος προπόνησης ιδιοδεκτικότητας στη στατική ισορροπία ενηλίκων ατόμων με νοητική αναπηρία. Οι συμμετέχοντες της έρευνας ήταν 28 άτομα, 16 άνδρες και 12 γυναίκες με ελαφριά έως μέτρια νοητική αναπηρία, οι οποίοι προέρχονταν από ΚΔΗΦ του νομού Θεσσαλονίκης. Οι συμμετέχοντες χωρίστηκαν σε δύο ομάδες. Η ομάδα παρέμβασης αποτελούνταν από 14 άτομα, 8 άνδρες και 6 γυναίκες με μέσο όρο ηλικίας τα 36,4 έτη, ενώ η ομάδα ελέγχου από 14 άτομα, 8 άνδρες και 6 γυναίκες με μέσο όρο ηλικίας τα 37,1 έτη. Ο μέσος όρος ηλικίας όλων των συμμετεχόντων ήταν τα 36,7 έτη. Ο μέσος όρος του Δείκτη Μάζας Σώματος όλων των συμμετεχόντων ήταν 27. Και οι δύο ομάδες ακολούθησαν το πρόγραμμα προσαρμοσμένης φυσικής δραστηριότητας του ΚΔΗΦ. Η ομάδα παρέμβασης συμμετείχε στο πρόγραμμα προπόνησης ιδιοδεκτικότητας και στο πρόγραμμα προσαρμοσμένης φυσικής δραστηριότητας του ΚΔΗΦ, ενώ η ομάδα ελέγχου ακολούθησε μόνο το πρόγραμμα προσαρμοσμένης φυσικής δραστηριότητας του ΚΔΗΦ. Το πρόγραμμα παρέμβασης είχε διάρκεια 10 εβδομάδων, με 3 συνεδρίες/εβδομάδα και 30΄/συνεδρία. Η στατική ισορροπία αξιολογήθηκε πριν και μετά από την εφαρμογή του προγράμματος παρέμβασης με δυναμοδάπεδο (Bertec Balance Plate, Colombus, USA), όπου πραγματοποιήθηκαν οι δοκιμασίες της όρθιας διποδικής στάσης (60΄΄), της στάσης Tandem (30΄΄) και της μονοποδικής στήριξης (15΄΄), και με το πρωτόκολλο «Mini-BESTest». Η σταθερότητα αξιολογήθηκε υπολογίζοντας την τυπική απόκλιση του Κέντρου Πίεσης κατά τη διάρκεια των δοκιμασιών. Για τη σύγκριση μεταξύ των μετρήσεων και των πειραματικών ομάδων χρησιμοποιήθηκε ανάλυση διακύμανσης 2 (ομάδα) x 2 (μέτρηση) με επαναλαμβανόμενες μετρήσεις στον παράγοντα «μέτρηση». Τα αποτελέσματα για την ομάδα παρέμβασης έδειξαν στατιστικά σημαντική βελτίωση (p&lt;0,05) στο πρωτόκολλο «Mini-BESTest», καθώς και στις μεταβλητές της ισορροπίας για τις τρεις δοκιμασίες στο δυναμοδάπεδο, ενώ η ομάδα ελέγχου δε σημείωσε στατιστικά σημαντικές αλλαγές σε σχέση με την αρχική μέτρηση. Από τα αποτελέσματα φάνηκε ότι το συγκεκριμένο πρόγραμμα προπόνησης ιδιοδεκτικότητας βελτίωσε τη στατική ισορροπία των ενηλίκων με νοητική αναπηρία
description: The purpose of this study was to evaluate the effect of a proprioceptive training program on static balance of adults with intellectual disability. The participants were 28 adults (mean age, 36.7), 16 males and 12 females, with mild to moderate intellectual disability, who were collected from a day care center in Thessaloniki, Greece. The participants were separated into two groups. The intervention group consisted of 14 adults, 8 men and 6 women (mean age, 36.4), whereas 14 adults, 8 men and 6 women (mean age, 37.1), constituted the control group. The average BMI of all participants was 27. Both teams followed the adapted physical education program of the day care center. The intervention group followed the proprioceptive training program and the adapted physical education program of the day care center, whereas the control group followed only the adapted physical education program of the day care center. The training program lasted 10 weeks, with 3 sessions/week and 30΄/session. Static balance was evaluated before and after the training program with a force platform (Bertec Balance Plate, Columbus, USA), where bipedal stance (60΄΄), Tandem Romberg stance (30΄΄) and single leg stance (15΄΄) were performed, and with the Mini-BESTest. The stability was evaluated by counting the standard deviation of the Center of Pressure during the balance tests. For the comparison between the measurements and the experimental groups, a variance analysis of 2 (group) X 2 (measurement) was used with repeated measurements in the factor “measurement”. The results showed that the intervention group had significant improvement (p&lt;0.05) in the variables of Mini-BESTest, bipedal stance, Tandem Romberg stance and single leg stance, in contrast to the control group that showed no significant differences. It is concluded that this specific proprioceptive training program improved the static balance of adults with intellectual disability